O Reino d'os Países Baixos (neerlandés Koninkrijk der Nederlanden) ye una federación establita en 1954 que, actualment, ye formata por quatre países y tres municipios especials. Os quatre países constituyents son: Aruba, Curaçao, Sint Maarten y os propios Países Baixos (Nederland, seguntes l'idioma neerlandés, ye o territorio a on se troban as autoridatz d'o reino y a o que perteneixen os municipios especials de Bonaire, Saba y Sint Eustatius). Ye, amás, una monarquía con una reina a la cabeza d'o estato. Ista monarquía federal fue constituita baixo o estatuto d'o 8 d'octubre de 1954, quan os Países Baixos perdioron as suyas zagueras posesiones d'ultramar y pasaron a decir-se Reino d'os Países Baixos chunto con os territorios que quedaban encara en a suya posesión.